als_Latn bos_Latn tur_Latn
Rama: Ballkani ne rrezik nga ekstremizmi, BE ta shpetoje
Vizita ne Bukuresht eshte zgjedhur si momenti i duhur per prezantimin per publikun rumun i librit “Kurbani”, me autor Kryeministrin e Shqiperise, Edi Rama.
Homologu dhe miku i tij, Viktor Ponta ishte bashke me personalitetet rumune te fushes se letrave ne kete ceremoni, qe nuk ishte vetem nje ceremoni promovimi per “Kurbanin”, por edhe i pikepamjeve te Shqiperise dhe Kryeministrit Rama edhe per çeshtje delikate qe sfidojne sot Europen.
Te tille Kryeministri Rama konsideron menyren se si duhet te sillet Europa me Ballkanin e diversitetit te besimeve fetare dhe me te ashtuquajturin Shtet Islamik te ISIS-it, i cili sipas kreut te qeverise shqiptare “perfaqeson nje pershkallezim ekstrem te radikalizmit islam”.
“Ne mendojme qe ai pershkallezim eshte nje arsye shume e forte per Europen dhe per Bashkimin Europian qe kete diversitet fetar qe eshte ne Ballkan ta marri ne mbrojtje sa me shpejt, duke e pershpejtuar procesin e integrimit, duke mos bere politika qe jane taktike dhe nuk kane asgje strategjike ne raport me vendet e Ballkanit, sepse nese, largqofte, ekstremizmi islam do te gjente rruge per t’u kthyer ne nje nacionalizem fetar ne formen e nje levizjeje brenda Ballkanit, do te ishte fundi i kesaj qe kemi sot”, deklaroi Rama.
Nga Bukureshti Kryeministri Rama shpjegoi per here te pare edhe pikepamjen e tij perse ajo qe e quan “islam radikal” mund te gjeje terren ne disa vende ballkanike.
“Islami radikal e gjen me te lehte qe te penetroje ne territorin psikologjik te frustracionit nga hezitimi i BE-se per te vepruar me shpejtesi dhe per te na terhequr me shpejt brenda. Radikalizmi islam vepron pikerisht ne kete territor, duke perçuar idene se Europa nuk eshte rruga jone, pasi Europa eshte nje klub kristian dhe per kete arsye Europa eshte hezituese ndaj nesh”, argumentoi Rama.
Kryeministri Edi Rama, i cili mbron idene se rajoni i Ballkanit eshte ne paqe, sepse te gjithe besojne dhe jane te terhqur nga endrra e anetaresimit ne Europe, u nderua ne Bukuresht edhe me titullin “Honoris Causa”.
Burimi: Gazeta Shqip
als_Latn als_Latn als_Latn als_Latn als_Latn als_Latn als_Latn als_Latn als_Latn